**Сайман Бэдфард** (англ.: Simon Bedford; нар. 8 лютага 1976, Брэдфард, графства Заходні Ёркшыр, Англія) — англійскі былы прафесійны гулец у снукер. Удзельнік чэмпіянату свету 1998 года. Былы 63-ці нумар сусветнага рэйтынгу (2005/2006).

Пачаў прафесійную кар'еру ў 1995 годзе ва ўзросце 19 гадоў, а ў 1998 годзе перамог на трэцім этапе тура Вялікабрытаніі і ўпершыню патрапіў у асноўную стадыю рэйтынгавага турніру, якім стаў чэмпіянат свету, дзе ён саступіў Стыву Дэвісу ў першым матчы з лікам 6:10. У 1999 годзе дайшоў да фіналу Benson and Hedges Championship, пераможца якога атрмліваў права выступаць на Мастэрс (найбуйнейшым запрашальным снукерным турніры), аднак у вырашальным матчы прайграў Алістэру Картэру з лікам 4:9. У 2000 годзе атрымаў другую перамогу на турніры тура Вялікабрытаніі, а ў 2004 годзе ў другі раз патрапіў у 1/16 фіналу рэйтынгавага спаборніцтва на адкрытым чэмпіянаце Еўропы, дзе саступіў Квінтэну Хану з лікам 0:5. У сезоне 2005/2006 упершыню патрапіў у топ-64 сусветнага рэйтынгу, дзе пратрымаўся толькі адзін сезон, пакінуўшы мэйн-тур пасля яго, аднак у 2007 годзе перамог на адным з этапаў Міжнароднай адкрытай серыі і ў 2008 годзе вярнуў сабе прафесійны статус і ў трэці раз дайшоў да 1/16 фіналу рэйтынгавага турніру на Гран-пры, дзе быў пераможаны Пітэрам Эбданам з лікам 5:1. У 2011 годзе ўпершыню патрапіў у 1/8 фіналу нізкарэйтынгавага спаборніцтва на адным з этапаў серыі PTC. На адкрытым чэмпіянаце Аўстраліі 2013 года ў матчы супраць Бары Пінчэса, які доўжыўся 449 хвілін і 46 секунд, усталяваў рэкорд самага доўгага матча да пяці перамог у снукернай гісторыі. У 2014 годзе пакінуў мэйн-тур, скончыўшы сезон на 99-й пазіцыі.

За сваю прафесійную кар'еру аформіў больш за 40 соценных брэйкаў, а таксама зарабіў больш за 100 тысяч фунтаў стэрлінгаў прызавых грошай, уваходзячы ў топ-200 снукерыстаў у гісторыі па іх колькасці.

Фіналы турніраў
---------------

### Прафесійныя снукерныя турніры: 1 (1 параза)

|  |
| --- |
| **Легенда** |
| Рэйтынгавыя турніры (0:0) |
| Нізкарэйтынгавыя турніры (0:0) |
| Нярэйтынгавыя турніры (0:1) |
| Турніры з альтэрнатыўным фарматам (0:01) |

| **Вынік** | **ПДВ** | **Дата** | **Турнір** | **Апанент у фінале** | **Лік** |
| --- | --- | --- | --- | --- | --- |
| Параза | 1 | 10 лістапада 1999 | Benson and Hedges Championship, Мэлвэрн, Англія | Картэр, АлістэрСцяг Англіі Алістэр Картэр | 4:9 |

### Кваліфікацыйныя туры: 4 (3 перамогі; 1 параза)

| **Вынік** | **ПДВ** | **Дата** | **Турнір** | **Апанент у фінале** | **Лік** |
| --- | --- | --- | --- | --- | --- |
| Перамога | 1 |  | Тур Вялікабрытаніі 1997/1998 – Этап 3, Суіндан, Англія | Мілкінс, РобертСцяг Англіі Роберт Мілкінс | 6:3 |
| Перамога | 2 | 18 сакавіка 2000 | Тур Вялікабрытаніі 1999/2000 – Этап 3, Стокпарт, Англія | Хокінс, БарыСцяг Англіі Бары Хокінс | 6:5 |
| Перамога | 3 | 20 ліпеня 2007 | Міжнародная адкрытая серыя 2007/2008 – Этап 1, Прэстацін, Уэльс | Уілкінсан, ГэрыСцяг Англіі Гэры Уілкінсан | 6:3 |
| Параза | 1 | 19 лютага 2008 | Міжнародная адкрытая серыя 2007/2008 – Этап 6, Прэстацін, Уэльс | Джохал, КулдэшСцяг Англіі Кулдэш Джохал | 5:6 |

Зноскі
------

1. ↑   Праверана 12 чэрвеня 2022.

Спасылкі
--------

* Статыстыка Саймана Бэдфарда на CueTracker.net  (англ.)